Stotine tisuća ilegalnih imigranata traže veća prava
Imigranti i njihovi pristaše se nadaju da će veliki prosvjedni skupovi pridonijeti tome da se njihova traženja ne ignoriraju u novom za
Stotine tisuća useljenika i njihovih pristaša održale su brojne skupove diljem Sjedinjenih Država u sklopu onoga što ogranizatori nazivaju kampanjom za dignitet useljenika. Prosvjedi su održani u trenucima dok je zakonski prijedlog za reformu imigracijskog sustava zastao u Kongresu. Veliki skup u Washingtonu kojim je obilježen, kako kažu organizatori, Nacionalni dan akcije za pravdu imigranata privukao je desetke tisuća ljudi od kojih su mnogi mahali američkim zastavama. Martha, koja je iz Meksika, kaže da ima zelenu kartu no, dodaje, došla je na skup kako bi izrazila podršku onima koji ilegalno borave u Sjedinjenim Državama. Tijekom razgovora sa studentima sveučilišta Johns Hopkins predsjednik Bush je rekao da je imigracija pitanje koje je galvaniziralo Amerikance. Predsjednik Bush traži od Kongresa da usvoji program kojim bi se stranim radnicima dopustili privremeni boravak i rad u Sjedinjenim Državama. On kaže da treba postojati način da se formalno dokumentira oko jedanaest milijuna ljudi koji borave ilegalno u zemlji. No kritičari poput Susan Wysoki iz Federacije za reformu američkog imigracijskog sustava kažu da je navedeni program u osnovi nepraveden prema američkim državljanima i onim ljudima koji pokušavaju stići u Sjedinjene Države legalnim putem. Kongres je otišao na dvotjedni odmor bez da je rješio pitanje reforme imigracijskog sustava. Zastupnički dom usvojio je verziju koja poziva na jače mjere sigurnosti na granici te drži ilegalne imigrante počiniteljima krivičnog djela. Senat, pak, još nije usvojio svoju verziju zakona i nastavit će raspravu kad se nastavi zasjedanje. U međuvremenu, imigranti i njihovi pristaše se nadaju da će veliki prosvjedni skupovi pridonijeti tome da se njihova traženja ne ignoriraju.